open-index/open-wikipedia-markdown huggingface dataset:
Casa Juste de Benás

A **Casa Juste** ye una casa d'estilo renaixentista construyida en o sieglo XVI que se troba en Benás (Ribagorza, Aragón)..

## Referencias
Trampa

Una **trampa** ye un dispositivo que se fa pa cazar, fer mal, detectar, matar, zarrar u fer fuera a un intruso, ya sía un animal u persona. Por lo regular as trampas son obchectos fisicos, como un cepo u una loseta, pero en sentiu figurau tamién s'emplega la palabra pa decir un enganyo que se le posa a l'atro en o chuego u en o esporte, pa sacar vantalla.

L'acto de construir una trampa u disposar-la sobre o terreno pa que la presa i caiga, en aragonés, se diz «parar» una trampa; «parar» un cepo, «parar» o lazo, etc.

En o sentiu fisico, i hai a-saber-los tipos de trampas que s'emplega pa cazar animals. Astí va uns cuantos eixemplos:
*Trampas de vesque pa cazar paixaros.
*Trampas de trucho que s'afunde cuan se las pisa.
*Lazo.
*Cepo.
*Chuelo.
*Loseta.
*Vuitrín, trampa pa pescar.

## Notas


## Referencias

## Se veiga tamién

* Trapa.
* Trucho.
* Cibo.
* Camara trampa.

## Enlaces externos
Trucho

Un **trucho** ye un forato en o suelo por an que trascola l'augua d'a superficie, marchando ta subsuelo. En un sentiu mas amplo, puede estar cualsiquier forato por an que i puede cayer cosas y se tresbaten.

Os truchos se conoixen porque son un risgo en a montanya, pa personas y pa o ganau. En Cheolochía, de os «truchos» de a parla popular en dicen simas. Un trucho puede estar tamién una fuesa socavada en o suelo y enronada a esprés con una brazau de ramas pa que os animals la pisen y caigan adintro, a modo de trampa.

## Se veiga tamién
* Sima.
* Fuesa.
* Trapa.
* Troixo.

## Referencias
Vuitrín

:*Pa o muixón se veiga [[Cisticola juncidis]].*

O **vuitrín** u **vulturín**, ye una trampa u arte de pesca que s'emplega en os ríos y cequias y que consiste en una cesta u estructura de bimbre con o fondo zarrau, con una atra cesta en forma d'embudo en a botana, que fa fácil d'entrar pero cuasi imposible que a presa torne a salir cuan ya s'ha ficau t'adintro. As formas mas modernas d'iste aparello se fan con bolsas de rete. Atras formas pa denominar-lo son **voltorín**,, **vultorín**, u **volturín**,

Se paraba en os trangos mas estretos por an que os animals acuaticos se vieban forzaus a pasar, como as rasas en os ríos y barrancos u en os auguatiellos d'as cequias, mas que mas cuan se miraba d'atrapar especies que migran contra la corrient (como a enguila), lo que las fa de mas fácil engatusar porque, como van alma a luitar contra la corrient, no s'apercatan nian que se son ficando en a trampa. Bella vez tamién se podeba fer ir a os peixes cara ta an que yera o vuitrín debantando un murete con piedras en a glera.

## Notas


## Referencias

## Se veiga tamién
* Esparbero (rete).
* Trasmallo.
Loseta

:*Pa atros usos d'a palabra loseta, se veiga [[Loseta (desambigación)]].*

Una **loseta** ye un tipo de trampa pa cazar paixaros u atros vertebraus chicoz, chafando-los. Consiste en una losa u piedra con a superficie si fa u no fa plana y un aparello feito de palos y cuerda que, cuan se toca, fa cayer a piedra. Se le gosa meter cibo pa atrayer a la presa.

As losetas pueden fer-las os ninos como chuego u os adultos pa atrapar a bel animal dolent, como os engardaixos que esgarrapan y fan mal en as arnas.

## Se veiga tamién

* Chuelo.
* Caza con vesque.
Loseta (desambigación)

**Loseta** puede fer referencia a:

* Un tipo de trampa pa cazar paixaros y atros animals chicorrons. Se veiga Loseta.
* Una roca que se trenca en losas y s'emplega pa cubillar os tellaus. Se veiga Loseta (roca).
* Un material de construcción que s'obtiene a partir de a roca anterior. Se viega Loseta (material de construcción).

## Se veiga tamién

* Losa.
Chuelo

Un **chuelo** ye un tipo de trampa tradicional pa cazar animals menudos, como as perdices, que se para en o suelo. Consiste en una trapa u dos tabletas ligadas con cuerda contra l'aro que las fa tener retorno de manera que, cuan se para sobre un forato feito en tierra u en a nieu, s'ubre de camín cuan se le mete un peso dencima pero se torna a trancar contino, y asinas a presa caye drentro y queda zarrada a-escape, anque viva.

En Sobrepuerto y en l'Alto Galligo s'ha conservau bel eixemplar y a memoria de cómo s'emplegaba.

## Se veiga tamién

* Loseta.
* Caza con vesque.

## Enlaces externos

* ''Una trampa para perdices, la invitación a volver al museo Ángel Orensanz y Artes de Serrablo'', noticia de 5 d'octubre de 2020.
* «''Caza de la perdiz con chuelo''» (Varbenuta y Espierre), archivo d'audio en aragonés d'o SIPCA.
Cepo

Un **cepo**, en sentiu amplo, ye un dispositivo u aparello que s'emplega pa atrapar y inmovilizar personas, animals u vehiclos. En l'ambito d'a caza, un cepo ye un aparello mecanico que se para en o suelo, amagau entre a maleza a modo de trampa, y que se dispara cuan un animal lo pisa pillando-le con violencia la pata u cualsiquier atra extremidat.

Os cepos de caza son prohibius en l'actualidat porque no discriminan prou entre as presas y por o sufrimiento que les causan a os animals engalzaus, que pueden sofrir que se les ampute a pata u tener una agonía larga dica que o cazador arribe y decida si los deixa sueltos u si s'estima mas fer-los muertos.

## Referencias

## Se veiga tamién

* Loseta.
* Chuelo.
* Lazo.
* Vuitrín.
* Ratera.

## Enlaces externos
Castiello de Burbaguena

O **castiello de Burbaguena** (u tamién **castiello de Burbacana** u **Burbaca**) ye un castiello construyiu en o sieglo XII que se troba en Burbaguena (Xiloca, Aragón)..

## Referencias
Castiello de Baguena

O **castiello de Baguena** ye un castiello construyiu en o sieglo XI que se troba en Baguena (Xiloca, Aragón)..

Estió construyiu por os musulmans y posteriorment estió conqueriu por os templers.

Mientres a guerra d'os Dos Peros, en 1363, estió asediau por tropas castellanas. O suyo alcaide Miguel de Bernabé lo defendió dica o zaguer inte cuan o castiello estió pretau fuego y preso. Se trobó o suyo cuerpo de raso calsinau fueras d'un brazo que encara sosteneba as claus d'o castiello.

## Referencias

## Vinclos externos
AI Song Contest

L**'AI Song Contest** (en neerlandés: **AI Songfestival**) ye un concurso televisivo de caracter anyal y tamién internacional, en o cual os interpretes que participan representan a os suyos países como Eurovisión, con a diferencia de que os representantes son Intelichencias artificials. O festival ye organizau por as cadenas de televisión neerlandesa VPRO y con la colaboración de NPO 3FM y NPO Innovation con partecipants que representan mas que mas a los países europeus. O concurs estió pareixiu en o formato de luenga durada d'Eurovisión.

## Orichen y historia
L'orichen ye posterior a la cancelación d'Eurovisión d'iste anyo 2020, a causa d'a pandemia y iste festival ye una idea de Karen van Dijk, de VPRO.

A primera edición la ganó Uncanny Valley (formato por Charlton Hill y Justin Shave u **Shave** con aduya de profesionals d'a intelichecia artificial) representando a Australia. O diya 26 d'abril de 2021 s'ha dito que se fará una segunda edición con a participación de 49 equipos de mas de 20 países.

## Reglas
As reglas son as mesmas que en Eurovisión. As unicas diferencias son que os representants tien a posibilidaz de ter aduya humana y que as cancions pueden ter una durada de 4 menutos.

## Participación
Os países que pueden participar en o festival son toz os perteneixients a la Unión Europea de Radiodifusión. Manimenos, dica agora nomás 16 países participoron en a primera edición. Dende l'anyo 2021, ista regla se cambio y agora toz os países d'o mundo pueden participar.

## Atros festivals
*Festival d'a Canción d'Eurovisión
*Festival d'a Canción d'Eurovisión Asia
*Festival d'a Canción d'a Europa Libre
Ilesia de Sant Pero Apóstol de Blancas

A **ilesia de Sant Pero Apóstol de Blancas** ye una ilesia d'estilo romanico aragonés construyída en o sieglo XII que se troba en Blancas (Xiloca, Aragón)..

## Referencias
Convento de Sant Valantín de Baguena

O **convento de Sant Valantín de Baguena** ye un convento d'estilo barroco construyiu en o sieglo XVII que se troba en Baguena (Xiloca, Aragón)..

## Referencias
Ilesia de Nuestra Sinyora de l'Asumpción de Baguena

A **ilesia de Nuestra Sinyora de l'Asumpción de Baguena** ye una ilesia d'estilo barroco construyída en o sieglo XVII que se troba en Baguena (Xiloca, Aragón)..

## Referencias
Ermita de Nuestra Sinyora d'as Dolors de Baguena

A **ermita de Nuestra Sinyora d'as Dolors de Baguena** ye una ermita d'estilo barroco construyida en 1719 que se troba en Baguena (Xiloca, Aragón)..

## Referencias
Cuarcita armoricana

La **Cuarcita armoricana** ye una formación de cuarzarenitas que sedimentoron en l'Ordovicico inferior (Arenig).

Se troba en lo macizo Armoricán (a on fue descrita y d'a on prene lo nombre), y en lo macizo Iberico, y corresponde a la sedimentación d'arenas en ambientes de deltas y de plataforma continental de la microplaca d'Armorica, microcontinent linial que bi heba entre Laurasia y Gondwana.

Aflora en bella sierra de lo macizo d'Ateca como Penya Alta y Valdellosa.

En atras parz de la Peninsula Iberica bi ha buenos afloramientos: sierra d'o Courel, Parque Nacional de Monfragüe, pantano de Cíjara, sierra de la Culebra, sierra Morena, cabo de Peñas, monts de Toledo, etcetera...

## Referencias

## Bibliografía
* Francisco Anguita Virella: *Origen e historia de la Tierra*. Editorial Rueda, 1988.
* Instituto Geológico y Minero de España: *Mapa Geológico de España E 1:50.000. Calamocha*. Fuella 491 (26-19). Servicio de publicaciones del Ministerio de Industria y Energía, 1983.
Sierra d'el Convent

La **sierra d'el Convent** ye una sierra de exterior prepirenenca situada a lo sud-este de la sierra de Sant Miquel, a lo nord-este de la sierra d'Os y en la marguin ezquierda de lo riu de Farfanya. Ye en la comarca de La Noguera y en lo termin municipal d'Os de Balaguer. La suya altaria principal ye de 671 m.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Os de Balaguer*. Fuella 327 (32-13). Servicio de publicaciones del Ministerio de Industria y Energía, 2006.
Marina Bekh-Romanchuk

**Marina Bekh-Romanchuk** naixida de Moroziv lo 18 de chulio de 1995 ye una atleta ucrainesa especializada en la preba de brinco de largaria y  triple brinco. Entre los suyos resultaus mas destacaus cal resaltar dos medallas en lo Campionato d'Europa d'Atletismo, una d'oro en la edición de 2022 y una d'archent en Berlin 2018, amás d'unatra medalla d'archent en lo Campionato d'o Mundo d'Atletismo de Doha 2019.

## Referencias
* Perfil esporivo en Worldathletics.
Penya Gorda

**Penya Gorda** puede fer referencia a:
*La **[[penya Gorda (Cubel)|penya Gorda]]** (1.222 m), una **penya** de la sierra de Santa Cruz situada en lo termin municipal de Cubel.
*La **[[penya Gorda (Ferrera de los Navarros)|penya Gorda]]**, una **penya** de lo termin municipal de Ferrera de los Navarros.
*Las **[[penyas Gordas]]**, en a Paúl (Gurrea de Galligo).
Castiello de Viacamp

O **castiello de Viacamp** ye una castiello d'estilo romanico construyiu en o sieglo XI que se troba en Viacamp (Ribagorza, Aragón)..

## Referencias
Ilesia de Sant Istevan de Viacamp

A **ilesia de Sant Istevan de Viacamp** ye una ilesia d'estilo romanico construyida en o sieglo XII que se troba en Viacamp (Ribagorza, Aragón)..

## Descripción
Situada chunto a las enruenas d'o castiello de Viacamp en a cumbre d'o tozal que domina o lugar.

As ruinas provienen d'una reforma d'os sieglos XVI-XVII sobre un viello edificio romanico d'o sieglo XII. Yera una ilesia de nau unica, vuelta de canyón una mica apuntada y cabecera trapezoidal, de 12,5 metros por 5 con un grueso de muro d'un metro.

## Galería

File:Església de Sant Esteve de Viacamp 1.jpg|Vista cheneral d'a ilesia
File:Església de Sant Esteve de Viacamp 2.jpg|Vista cheneral d'a ilesia con as murallas
File:Església de Sant Esteve de Viacamp 3.jpg|Vista interna


## Referencias
Sufixo -ato (categoría)

Lo **sufixo -ato** ye un sufixo culto indicador de dignidatz, categorías, oficios y churisdiccions, a sobén neolochismos comuns con las luengas d'arredol. Deriva de lo latín *-ATU*, que por vía patrimonial ha orichinau lo sufixo *[[sufixo -au|-au]]*.

## Lista de neolochismos con ''-ato''
**[[Aparato]]*.
**[[Candidato]]*.
**[[Celibato]]*.
**[[Mandato]]*.

### Territorios
**[[Banato]]*: entidat territorial gobernada por un *[[ban]]*.
**[[Califato]]*: entidat territorial gobernada por un *[[califa]]*.
**[[Khanato]]*: entidat territorial gobernada por un *[[khan]]*.
**[[Palatinato]]*: entidat territorial gobernada por un conte *[[palacín]]*.
**[[Soldanato]]*: entidat territorial gobernada por un *[[soldán]]*.
**[[Voivodato]]*: entidat territorial gobernada por un *[[voievod]]* u *[[voivoda]]*.
**[[Županato]]*: entidat territorial gobernada por un *[[župan]]*.

### Colectivos
**[[Curato]]*.
**[[Deganato]]*.

### Anions complexos, sals y clases de minerals
**[[Acetato]]*.
**[[Borato]]*.
**[[Carbonato]]*.
**[[Fosfato]]*.
**[[Sulfato]]*.

## Bibliografía
* David A. Pharies: *[[Diccionario Etimológico de Los Sufijos Españoles: Y de Otros Elementos Finales]]* Volumen 25 de *Biblioteca románica hispánica*. Gredos, Editorial, S.A., 2002.

## Se veiga tamién
*Sufixo -ato (diminutivo).
*Sufixo -au.
*Sufixo -ache.
Dead Pixels

**Dead Pixels** ye una comedia de situación britanica transmitida orichinalment por a canal de televisión britanica E4, escrita por Jon Brown y protagonizada por Alexa Davies, Will Merrick, Sargon Yelda y Charlotte Ritchie.

Se centra en a obsesión de tres amigos, Meg, Nicky y Usman, per un videochuego de rol multichugador masivo ficticio en linia (MMORPG) clamau *Kingdom Scrolls*.

## Personaches
* **Megan "Meg" Jefferies** (Alexa Davies).
* **Nicholas "Nicky" Kettle** (Will Merrick).
* **Usman** (Sargon Yelda).
* **Alison** (Charlotte Ritchie).

## Temporadas

## Referencias
Castiello de Llascuarre

O **Castiello de Llascuarre** u **castell des Moros** ye un castiello construyiu en o sieglo XV que se troba en Llascuarre (Ribagorza, Aragón)..

## Referencias
Ermita de Sant Martín de Llascuarre

A **ermita de Sant Martín de Llascuarre** ye una ermita d'estilo romanico construyida en o sieglo XII que se troba en Llascuarre (Ribagorza, Aragón)..

## Referencias
Castiello de la Millera

O **castiello de la Millera** u **castiello de la Mellera** yera un castiello construyiu en o sieglo XII que se trobaba en Llascuarre (Ribagorza, Aragón)..

## Referencias
Ilesia de l'Asumpción de Llascuarre

A **Ilesia de l'Asumpción de Llascuarre** u **Ilesia de Santa María de Llascuarre** ye una ilesia d'estilo gotico construyida en o sieglo XIV que se troba en Llascuarre (Ribagorza, Aragón)..

## Referencias
Foz de Biniés

A **foz de Biniés** ye una foz d'o río Veral situada amán d'a localidat de Biniés en o municipio aragonés d'a Canal de Berdún, encara que s'estendilla tamién por os municipios d'Ansó y val d'Echo, toz en a comarca de Chacetania.

Ocupa una superficie total de 166 hectarias y tien una largaria de 3&nbsp;km, fendo parti d'o Paisache Protechiu d'as Foces de Fago y Biniés.

## Cheolochía
A foz ha estau ubierta por a erosión d'o río Veral sobre as calsineras que forman o suyo cauz. I hai paretz verticals de mas de 200 metros de altaria.

## Referencias

## Vinclos externos
*  🍃💧 Foz de Biniés 🍃💧 Un Paseo mágico por su Barranco, Aguas Cristalinas, su Fauna y Flora
*  Foz de Biniés en www.turismojacetania.com
*  Foz de Biniés en lacanaldeberdun.com
Sierra d'Os

La **sierra d'Os** ye una sierra de exterior prepirenenca situada a lo sud de la sierra de Sant Miquel, a lo sud-este de la sierra de la Guineu, a l'ueste de la sierra d'el Convent y en la marguin dreita de lo riu de Farfanya. Ye en la comarca de La Noguera y en lo termin municipal d'Os de Balaguer. La suya altaria principal ye lo tozal de Gomiols con 688 m.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Os de Balaguer*. Fuella 327 (32-13). Servicio de publicaciones del Ministerio de Industria y Energía, 2006.
Val d'Aragüés

La **val d'Aragüés** ye una val pirenenca situada en la comarca de Chacetania en la provincia de Uesca (Aragón). Baixa de Norte a Sud dende Lizara dica Chasa, estando la suya capital la localidat d'Aragüés de lo Puerto.

Ye recorrida por lo río Osia y deseparada por las sierras de Luesia y la Estiva, a l'Este, de la val d'Aísa y las sierras de Maito y Gabás, a l'Ueste, de la val d'Echo. En lo fundo de la val se encuentra lo pico Bixaurín de 2.670 metros d'altaria.

En la val se charra lo dialecto aragüesino de l'aragonés.

## Referencias
James T. Kirk

**James Tiberius Kirk** ye un personache ficticio d'a franquicia *[[Star Trek]]*. Estió interpretato en primeras por l'actor William Shatner en a serie orichinal de televisión, en siete cintas d*'[[Star Trek]]* y en bels episodios de *[[Star Trek: The Next Generation]]*, tamién apareix en a serie animata y en muitas novelas, cómics y videochuegos.

## Referencias
Cuenca de Tremp

:*Pa o sentiu que se le da a iste toponimo en Cheolochía, se veiga [[Cuenca de Graus-Tremp]].*

A **cuenca de Tremp** (en catalán «*Conca de Tremp*») ye una subcomarca tradicional d'a comarca catalana de Pallars Chusano, en o norte d'a provincia de Leida, que consiste en una foya u fondonada natural envolicada con sierras que s'estendilla arredol d'o río Noguera Pallaresa, y con a capital d'a comarca oficial, a villa de Tremp, si fa u no fa en o centro.

A esistencia d'accidents cheograficos menors en l'interior d'a foya ha feito que os pallareses, amás amás, la haigan trestallau en diferents zonas d'influencia que en dicen a **Conca Deçà** (en aragonés se traduciría como «cuenca t'acá») con Tremp de cabecera, **Conca Dellà** (que siginifica «cuenca de dillá»), con o lugar d'Isona como capital oficiosa, y **Conca de Dalt** («cuenca d'alto» en catalán) arredol de La Pobla de Segur.

Os limites cheograficos d'a cuenca de Tremp son por o norte en as «*marrades*» («mallos») an que remata las sierras exteriors pirenencas y que deseparan a subcomarca contra o Pallars Sobirano y Alta Ribagorza catalana: os congostos de Collegats sobre a Noguera Pallaresa y d'Erinyà sobre o Flamisell son as puertas d'entrada que i tienen os dos ríos que confluye en a Pobla de Segur. Por o sud, a sierra de Boumort y o Montsec d'Ares la deseparan contra la comarca de La Noguera y la Terreta.

En Salàs de Pallars se feba una feria de ganau cada anyo, que se deixó de fer en os anyos 1970, an que s'aplegaba chent que veniba a comprar y vender abríos dende buen trozo d'o Pireneu central.

## Parla

A parla d'a cuenca de Tremp se considera catalán leridano, si bien i ha bel autor local que ha defensau que pertenece a o dialecto pallarés anque con elementos que la conectan con o leidano, como que i predomina l'articlo masculino plural *los* (y no pas *les*, como ye propio de Pallars Sobirano y a Vall Fosca). Atros rasgos d'a parla de lugars que son en o lau oriental de l'extenso termin municipal de Tremp tamién aparenta que lo meterían en posición de contínuo con o catalán ribagorzano. En cualsiquier caso, a situación d'isoglosas fa que a clasificación dialectal d'ista parte de Leida se faiga complicada.

Cosa curiosa, i hai en a parla de Cuenca de Tremp buena cosa de lexico común y compartiu con os dialectos orientals y centrals d'o sistema lingüistico de l'aragonés, con as comarcas aragonesas de Ribagorza, Semontano y Sobrarbe, mas que mas en o que se refiere a o vocabulario de l'agricultura, a ganadería y a casa, vocabulario tradcional que esnaviesa mas t'allá de la raya entre os sistemas lingüisticos d'o catalán y de l'aragonés.

## Referencias

## Se veiga tamién

*Cuenca de Graus-Tremp.
*Cheoparque Cuenca de Tremp-Montsec.
Val d'Aísa

A **val d'Aísa** ye una val pirenenca situada en a comarca de Chacetania en a provincia de Uesca (Aragón). Baixa de Norte a Sud dende a versant Sud d'a sierra d'Aísa dica a Canal de Berdún, estando a suya capital a localidat d'Aísa. Atros lugars d'ista val son Esposa y Sinués.

Ye recorrida por o río Estarrún y deseparada por las sierras de Luesia y la Estiva, a l'Este, d'a val d'Aragüés, mugando por l'Ueste con a val de Borau. O fundo d'a val ye zarrau por a sierra d'Aísa y picos como o pico d'a Garganta d'Aísa (2.504 m) u a punta d'a Liena d'a Garganta (2.599 m).

En a val se charra o dialecto aisino de l'aragonés.

## Referencias
Norte

O **Norte** ye o punto cardinal que indica, sobre un meridiano, a endrecera enta o polo norte cheografico. En o hemisferio norte, se corresponde con o punto de l'horizont cual perpendicular pasa por a estrela polar. A la ubicación u a la endrecera Norte le'n diz *septentrional* u *boreal*. En Aragón o viento que bufa d'o norte se conoixe como tresmontana.

## Se veiga tamién
* Bruixula
* Navegación

## Referencias
Sud

O **Sud** ye o punto cardinal que indica, sobre un meridiano, a endrecera enta o polo sud cheografico. Ye un d'os cuatre puntos cardinals, situau diametralment oposau a o Norte. Ye a endrecera a o largo d'un meridiano a 90° en sentiu horario de l'Este. En o hemisferio norte, en latituz superiors a o tropico de Cancro, coincide con a posición d'o Sol a o meyodía; en o hemisferio sud ye, a o contrario, o punto cardinal oposau a la posición d'o Sol a o meyodía.

A recta meridiana sobre l'horizont pasa por dos puntos: o *Norte* y o *Sud*. Lo que ye d'o Sud, ye en o Sud u perteneixe a o Sud, se diz austral u meridional. En Aragón o viento que bufa d'o sud se conoixe como vulturno.

## Se veiga tamién
* Bruixula
* Navegación

## Referencias
Este

L**'Este** ye un d'os cuatre puntos cardinals. A perpendicular a la meridiana talla a l'horizont en os puntos Este y Ueste. También se'n diz **[[orient]]** u **levant**. Se corresponde —encara que no exactament— con o punto de l'horizont por a on sale o Sol, d'astí o nombre de *levant* (zona por a on o Sol *se devanta*). En Aragón o viento que bufa de l'este se conoixe como vernera.

## Se veiga tamién
* Bruixula
* Navegación

## Referencias
Ueste

L**'Ueste** ye un d'os cuatre puntos cardinals. A perpendicular a la meridiana talla a l'horizont en os puntos Este y Ueste. También se'n diz **[[occident]]** u **ponient**. Como adchectivo gosa emplegar-se occidental. En Aragón o viento que bufa de l'ueste se conoixe como fagüenyo.

## Se veiga tamién
* Bruixula.
* Navegación.

## Referencias
Punto cardinal

Os **puntos cardinals** son un sistema de referencia cartesiano pa representar a orientación en un mapa.

Se diz puntos cardinals a las cuatre endreceras u puntos prencipals d'a bruixula que a la vegada se subdividen por meyo de bisectrices, chenerando cuatre puntos mas. O esquema obteniu ye conoixiu como rosa d'os vientos, emplegada en navegación dende tiempos ancestrals. Ista cubre as 8, 16 u 32 endreceras esquematizadas d'o movimiento en dos dimensions.

A o largo d'a historia, as distintas culturas han asignau distintas valors y simbolos a cada punto cardinal.

## Cuatre puntos
*Norte* (alto), *Sud* (baixo), *Ueste* (izquierda u occident) y *Este* (dreita u orient) con cuatre anglos de novanta graus:

* Norte (N)
* Sud (S)
* Este (E)
* Ueste (U)

## Ueito puntos
Ye una rosa d'os vientos con ueito anglos de 45 graus.
En sentiu d'as agullas d'o reloch os puntos son:
* Norte (N)
* Nord-este (NE)
* Este (E)
* Sud-este (SE)
* Sud (S)
* Sud-ueste (SU)
* Ueste (U)
* Nord-ueste (NU)

## Deciseis punts

Ye una rosa d'os vientos con deciseis anglos de 22,5 graus.
En sentiu horario os puntos son:
* Norte (N)
* Nord-nord-este (NNE)
* nord-este (NE)
* Este-nord-este (ENE)
* Este (E)
* Este-sud-este (ESE)
* Sud-este (SE)
* Sud-sud-este (SSE)
* Sud (S)
* Sud-sud-ueste (SSU)
* Sud-ueste (SU)
* Ueste-sud-ueste (USU)
* Ueste (U)
* Ueste-nord-ueste (UNU)
* Nord-ueste (NU)
* Nord-nord-ueste (NNU)

## Se veiga tamién

* Rosa d'os vientos
* Bruixula
Nord-este

O **nord-este** ye a zona intermeya entre os puntos cardinals Norte y Este (ubicada a 45 grados exactos de cadagún d'els). L'adchectivo correspondient ye *nortoriental*.

Si parlamos de l'azimut u d'un rumbo en navegación, o nord-este son exactament 45 graus. O Sol se troba en o nord-este arredol d'as 3:00 horas solars (pendendo d'o puesto y a estación). En Aragón o viento que bufa d'o nord-este se conoixe como gregal.

## Se veiga tamién
* Bruixula.
* Navegación.

## Referencias
Nord-ueste

O **nord-ueste** ye a zona intermeya entre os puntos cardinals Norte y Ueste (ubicada a 45 grados exactos de cadagún d'els). L'adchectivo correspondient ye *nortoccidental*.

Si parlamos de l'azimut u d'un rumbo en navegación, o nord-ueste son exactament 315 graus. En cheneral se gosa denominar *nord-ueste* a todas as endreceras entre 295° y 335°. Iste arco ye recorriu por o Sol en o verano septentrional entre alto u baixo as 19:00 y as 22:00 horas solars. O Sol ye exactament en o nord-ueste arredol d'as 21:00 horas solars.

O nord-ueste ye a endrecera mas común d'os vientos en gran parti d'Europa Occidental – y o canto por a on viene o viento en cuasi toda Europa. Por ixo a mayoría d'os árbols tienen bella molsa en ixa dirección. En Aragón y mas que mas a val d'Ebro, o viento que bufa d'o nord-ueste se conoixe como cierzo.

## Se veiga tamién
* Bruixula
* Navegación

## Referencias
Sud-ueste

O **sud-ueste** ye a zona intermeya entre os puntos cardinals Sud y Ueste (ubicada a 45 grados exactos de cadagún d'els). L'adchectivo correspondient ye *sudoccidental*.

Si parlamos de l'azimut u d'un rumbo en navegación, o sud-ueste son exactament 225 graus. O Sol se troba en o sud-ueste arredol d'as 15:00 horas solars (pendendo d'o puesto y a estación). En Aragón o viento que bufa d'o sud-ueste se conoixe como garbín.

## Se veiga tamién
* Bruixula
* Navegación

## Referencias
Sierra de Bardella

La **sierra de Bardella** ye una sierra de exterior prepirenenca situada a lo sud de la Sierra de la Volteria y a lo norte y ueste de la sierra de Sant Salvador, en la marguin dreita de lo entibo de Santa Ana y entre los termins municipals de Valdellou y Castillón Roi, en la comarca de Litera.

## Toponimia
La sierra de Bardella fegura en bel mapa como *sierra de Coscollá* chunto con atras cimas a l'este de lo puerto de Peralegre y roca Foradada que tamién son en continación topografica con la sierra de Sant Salvador.

## Altarias
La suya principal altaria ye de 712 m, seguida d'atras como Bardella (702 m).

## Cheolochía
Presenta un encabalgamiento en contacto con materials miocenos de la depresión d'Ebro.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Os de Balaguer*. Fuella 327 (32-13). Servicio de publicaciones del Ministerio de Industria y Energía, 2006.
Sierra de Sant Salvador (sierras exteriors pirenencas)

La **sierra de Sant Salvador** ye una sierra de exterior prepirenenca situada a lo sud de la Sierra de la Volteria y a lo sud-este de la sierra de Bardella, en la marguin dreita de lo entibo de Santa Ana y entre los termins municipals de Valdellou y Castillón Roi, en la comarca de Litera. La suya principal altaria ye Montpedró con 736 m.

## Toponimia
L'oronimo *serra de Sant Salvador* proviene de la ermita homonima situada en Monpedró. En bel mapa la sierra de Sant Salvador fegura chunto con la sierra de Bardella y atras cimas en continuidat topografica como *sierra de Coscollá*.

## Cheolochía
Presenta dos encabalgamientos que se succeden de norte sud y posan en contacto materials mesozoicos y paleochenos sobre los chesos y lutitas de la Formación Balbastro y uns almendrons d'edat stampiana.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Os de Balaguer*. Fuella 327 (32-13). Servicio de publicaciones del Ministerio de Industria y Energía, 2006.
Crespiello de Carnaval

Os **crespiellos de Carnaval** u simplament **crespiellos** u **crespillos** (en catalán «*crispells*») son laminerías de masa feitas con farina de trigo, aceite, uevo, leit y anís que se fa freyir en aceite calent y dimpués, cuan se sacan, se fan rebozar en un plato de zucre pa que en quede cubiertos.

Son tipicos d'o Pirineu aragonés, mas que mas de as comarcas de Sobrarbe (a Fueva) y Ribagorza y tamién d'o Pirineu de Leida (Alta Ribagorza y Pallars).

A masa tova, que se pilla con os didos y se mete en a sartén, cuan toca l'aceite bullindo se unfla y pilla aire que le fa la forma de boleta, parellano con un bunyuelo. Pa fer-los mas finos, tamién se pueden meter en l'aceite con a espumadera y alavez quedan mas planez.

Se'n mincha en as festividaz d'hibierno y de primavera, como Nadal, Carnaval y tamién en Semana Santa y Corpus.

## En a literatura popular

Jean Joseph Saroïhandy replegó una composición popular en Espierba en l'anyo 1899 que se nombra os crespiellos:
*De [[Chisagüés|Chisahues]] soi baixato*
*de *'crispillos*' m'an fartato*
*la [[farina]] enfarinata*
*la [[sartén|sarten]] amprata*
*la [[manteca]] furtata*
*la del [[buco|boc]] prenyata*
*y la [[almosna|limosna]]' la lana.*

## Referencias
Gregal

O **gregal** ye o viento de component nord-este. En Espanya se considera un d'os vientos caracteristicos de l'archipelago d'as Islas Balears, a on bufa fredo y ixuto debiu a que viene d'o continent europeu. Cuan i hai borrasca sobre Alcheria, iste viento traye olas cerenyas y mar de fundo, con prou recorriu.

O suyo nombre, gregal, puet estar que derive d'o italiano *grecale*, fendo referencia a la isla de Zakynthos, en Grecia. Ye probable que siga a tronada *Euroclydon*, que deriva d'o griego *Euros* (este) y *kludo* (ola) u d'o latín *Aquilo* (norte) "d'o nord-este" u a isla Clauda (Feitos d'os apóstols d'o Nuevo Testamento 27:16), que fació naufragar o vaixiello de l'apóstol Pavlo de Tarso en a costa de Malta en o suyo viache misionero enta Roma (Feitos d'os apóstols 27:14).

Os antigos navegants a vela aragoneses, valencianos y catalans lo emplegaban en os suyos viaches enta Grecia.

## Referencias
Ribagorza baixa

**Ribagorza baixa** ye la mitat meridional de la comarca de Ribagorza. Corresponde a una zona baixa montanya mediterrania con vals, riberas, fondonadas y foyas entre las sierras exteriors pirenencas y la cuenca de Graus-Tremp, a lo sud de las primeras sierras interiors pirenencas de Turbón y Cis.

Lo clima ye mediterranio continental, lo que permite una vechetación natural de carrascals y pinars de pin borde (*Pinus halepensis*), en los fondons de las vals. Lo clima mediterranio permite lo cautivo de la olivera y los cerials.

## Toponimia
Las referencias tradicionals mes antigas en aragonés ribagorzano y chistabín son con l'adchectivo *baixa* postposau a lo toponimo, d'acuerdo con l'orden tradicional de los adchectivos en las luengas iberorromanicas: 

## Referencias

## Bibliografía
* Articlo titulau *Ribagorza* en la *"[[Gran Enciclopedia Aragonesa]]"*, edición de 1981.
* Josep María Ninot Sugrañes, José Antonio Sesé Franco, Angel M. Romo Díez: *Macizo del Turbón y Sierra de Sis flora, paisaje vegetal e itinerarios : (prepirineo aragonés)*. Departamento de Agricultura, Ganadería y Montes, 1993. ISBN 84-7753-410-1.
Tresmontana

A **tresmontana** (en catalán *tramuntana*) u **seputo** ye un viento cerenyo y fredo que viene d'o norte, d'orichen polar, usando o norte d'os Pireneus y o sud-ueste d'o Macizo Central como zona d'acceleración. A suya velocidat ha arribau a superar os 200&nbsp;km/h.

Cuan bufa iste viento o cielo gosa presentar un azul purismo. Iste nombre apareixe ya en as obras en catalán de Ramón Llull con as formas "tremuntana" u "tremontana". Procede d'o latín *transmontanus-i* ("de dillá d'as montanyas").

D'alcuerdo con a mitolochía griega, Boreas yera a personificación d'o viento d'o Norte.

A tresmontana se fa particularment present en a *Plana d'o Rosellón* en Catalunya Norte, en a comarca catalana de l'Empordán y en a isla de Menorca (Islas Balears), y son a-saber-las as referencies literarias y artisticas a iste viento. Josep Pla u Salvador Dalí, han contribuito de manera decisiva a creyar un referent mitico d'iste viento.

En o Pireneu tamién se conoixe como aire de puerto u aire portés a o viento que baixa d'as montanyas enta as vals y que por a orientación d'a cordelera gosa venir d'o norte.

## Se veiga tamién
* Aire de puerto.

## Notas


## Referencias
Indiana Jones

**Dr. Henry Walton "Indiana" Jones, Jr.** ye lo personache prencipal y protagonista d'a franquicia d*'Indiana Jones*. George Lucas creyó lo personache en homenache a los herois d'acción d'as series cinematograficas d'o decenio de 1930. O personache amaneixió per primera vegada en a cinta de 1981 *[[Raiders of the Lost Ark]]*, seguida per *[[Indiana Jones and the Temple of Doom]]* en 1984,* [[Indiana Jones and the Last Crusade]]* en 1989, *[[The Young Indiana Jones Chronicles]]* de 1992 a 1996 y *[[Indiana Jones and the Kingdom of the Crystal Skull]]* en 2008. O personache tamién amaneixe en novelas, cómics y videochuegos.

Indiana Jones ye lo mas famoso interpretau per Harrison Ford, manimenos tamién ha estau interpretau per River Phoenix (como lo choven Jones en *[[Indiana Jones and the Last Crusade]]*) y por Corey Carrier, Sean Patrick Flanery y George Hall en a serie de televisión *[[The Young Indiana Jones Chronicles]]*.

## Referencias
Val de Borau

A **val de Borau** ye una val pirenenca situada en a comarca de Chacetania en a provincia de Uesca (Aragón). En a suya cabecera se troba o monesterio de Sant Hadrián de Sasau.

Ye recorrida por lo río Lubierre y situada entre as vals d'Aísa y Canfranc.

## Referencias

## Vinclos externos
*  Explorando el Valle de Borau
Sierra d'el Frontón

La **Sierra d'el Frontón** ye la man ezquierda de la val de lo río Ortiz entre los termins municipals de Cubel y Abanto.

## Altarias
La suya principal altaria ye lo mont Frontón con 1.185 m seguiu de La Talayuela con 1.179 m y lo cerro d'el Frontón con 1.172 m.

## Toponimia
L'oronimo *sierra d'el Frontón* ye indicativo de la forma plana y con gran pendient de la ladera en contacto con la zona topograficament mas baixa y con menor pendient por a on fluye río Ortiz.

La palabra *[[frontón]]* ye una derivación con sufixo -ón de l'aragonés medieval *fruent* (hué "frent"), si ye que no deriva dreitament d'una forma latina *FRONTONE(M)* formada a partir de lo latín *FRONTE(M)* con lo mesmo significau. Se documenta lo suyo emplego oronimico actual pa nombrar bella ladera en cheso.

## Cheolochía
Bi ha un sinclinal pendiu con dirección NO-SE a l'este y un anticlinal con la mesma dirección a l'ueste.

## Bibliografía
* Instituto Geológico y Minero de España: *Mapa Geológico de España E 1:50.000. Used*. Fuella 464 (25-18). Servicio de publicaciones de Ministerio de Industria y Energía, 1983.
Val de Bosa

La **val de Bosa** ye una val lateral de la val d'Aragüés situada en la comarca de Chacetania, entre los municipios d'Aragüés de lo Puerto y Aísa, en la provincia de Uesca (Aragón).

Ye recorrida por lo barranco de la Val de Bosa que trescruza la sierra de Luesia pa desembocar en lo río Osia.

## Referencias
Val d'os Sarrios

A **val d'os Sarrios** u **Plana Mistresa** (en castellano *Valle de los Sarrios*) ye una val pirenenca situada en la comarca de Chacetania, entre os municipio d'Ansó, en a provincia de Uesca (Aragón).

Se troba situada chunto a la sierra Vernera, recorrida por un barranco que baixa dende o puerto de Vernera y o circo d'Olibón, amán de l'ibón Viello d'Olibón, dica l'ibón d'Estaners.

## Referencias
Ghostbusters

***Ghostbusters*** (títol orichinal en anglés, en aragonés ***Cazapantasmas***, estrenada en Aragón con o suyo títol traduciu enta lo castellano como ***Los cazafantasmas***) ye una cinta de cine estausunidense de cine de fantasía y cine de comedia de l'anyo 1984, dirichida por Ivan Reitman y producida por Ivan Reitman ta las productoras *[[Columbia-Delphi]]* y *[[Productions Black Rhino]]*, con guión de Dan Aykroyd y Harold Ramis y protagonizada por Bill Murray, Dan Aykroyd, Sigourney Weaver, Harold Ramis y Rick Moranis.

Tenió continación en a cinta *[[Ghostbusters II]]*.

## Elenco
*Bill Murray como Peter Venkman.
*Dan Aykroyd como Ray Stantz.
*Sigourney Weaver como Dana Barrett.
*Harold Ramis como Egon Spengler.
*Rick Moranis como Louis Tully.
*Annie Potts como Janine Melnitz.
*William Atherton como Walter Peck.
*Ernie Hudson como Winston Zeddemore.
*David Margulies como Lenny Clotch.

## Se veiga tamién
* Cine en 1984.
* Cintas de 1984.

## Referencias

## Vinclos externos

*  ''Ghostbusters'' en Internet Movie Database.
*  ''Ghostbusters'' en TCM Movie Database.
*  ''Ghostbusters'' en AllMovie.
*  ''Ghostbusters'' en FilmAffinity.
*  ''Ghostbusters'' en Allociné.
*  ''Ghostbusters'' en Rotten Tomatoes.
*  ''Ghostbusters'' en Letterboxd.
*  ''Ghostbusters'' en Box Office Mojo.
*  ''Ghostbusters'' en Metacritic.
*  ''Ghostbusters'' en l**[[American Film Institute Catalog]]'' de l**American Film Institute''.
Bonyo (lesión)

:*Ista pachina parla sobre o bonyo como lesión. Pa o bonyo feito en una superficie plana, por eixemplo en un auto, se veiga [[bonyo]].*

Un **bonyo**, **tronfín**  u **turón** en aragonés ye a protuberancia que se fa en a piel y teixius tovos que recubren o cranio cuan se recibe una tozolada, tozolazo u golpe en a capeza. Puestar que s'acompanye d'un hematoma u moratura u no.

Ye tipica en os ninos, que en os suyos chuegos y zandras s'esposan mas a tomar mal. Gosa estar una forma de lesión leve que baixa a boniquet entre os días siguients, y en principio no precisa mas tractamiento que aplicar-le frío en os primers ratos pa fer mas lenta l'acudida de sangre ta a lesión, como cualsiquier atra moratura.

## Notas


## Referencias

## Se veiga tamién
* Nafra.
* Moratura.
* Crepaza (lesión).
* Sabayón.
Turón

**Turón** puet fer referencia a:

* un **mamifero carnivoro** d'o chenero *Mustela*, se veiga **[[Mustela putorius]]**.
* unaa **protuberancia** que se fa en a piel y teixius tovos que recubren o cranio, se veiga **[[bonyo (lesión)]]**.
Bonyo

:*Pa lo bonyo en a capeza, se veiga [[bonyo (lesión)]].*

Un **bonyo**, en sentiu amplo, ye cualsiquier protuberancia u afundadura anormal que se trobe sobre una superficie que habría d'estar lasa, ya sía porque s'ha feito por danyos como un golpe u trucazo (por eixemplo en una plancha de metal u en un auto), u por unflar-se d'adintro ta fuera (por eixemplo, una respuesta inflamatoria en un teixiu vivo).

## Notas


## Referencias

## Se veiga tamién

* Crepaza.
* Fenderilla.
* Forato.
Crepaza (lesión)

:*Pa atros emplegos se veiga [[Crepaza]].*

Una **crepaza**, **crebaza** u **crepa** ye una lesión d'a piel que se fa por o frío, l'aire con sequera, l'exceso de duricias por o treballo, u mismo por bel desorden medico como as dermatitis. Cuan a piel se quiebra y se i fa una crepaza se diz que lo que fa ye «crepar-se» u «crebar-se», y cuan ya en tiene, que a piel ye «acrepazada».
:«*Tiengo una crepa en a mano*».
:«*Me voi a crebar de frío esta noche*».

As crepazas fan mal y se fan sanar con productos como as cremas hidratants.

## Se veiga tamién

* Nafra.
* Moradura.
* Sabayón.
* Bonyo (lesión).

## Referencias
Duricia

Una **duricia** u **callo** (termin medico: **hiperqueratosi**) ye una clapa d'a piel a on s'ha acumulau masiada queratina por repretar-se y no deixar que se desprenda as celulas muertas d'a epidermis, como estaría normal.

De regular se forma a resultas d'un uso excesivo d'ixa zona de piel, que puet estar por fregar-la u repretar-la a sobén contra atros materials u superficies duras. As duricias se fan mas que mas en os piez, y en as mans si se fa treballo con ellas.

## Notas


## Referencias

## Se veiga tamién
* Sabayón.
* Crepaza (lesión).
* Bambolla.
Moradura

Una **moradura** u **moratón** (termin medico: **hematoma**) ye l'acumulación de sangre por debaixo d'a piel a resultas d'una hemorrachia interna, sin que a sangre pase dica la superficie d'o cuerpo.

As moraduras se fan presents como una taca de color azulosa u morada en a piel, que puede fer mal si s'apreta. Amaneixen como consecuencia d'una lesión interna que provoca la rompedura d'os vasos sanguinios, a resultas d'un trucazo (golpe), contusión u nafra. L'acción de fer-le una moradura a l'atro se diz «morar».

## Notas


## Referencias

## Se veiga tamién

* Bambolla.
* Duricia.
* Crepaza (lesión).
* Bonyo (lesión).
Manuel García Gargallo

**Manuel García Gargallo** (Barcelona, 24 de chunio de 1973) ye un investigador y escritor espanyol, especializau en historia d'o esporte; tamién ye activista ta la conservación d'o patrimonio cultural esportivo d'as Islas Balears. Ye licenciau y doctor en Historia por a Universidat de Barcelona (UB). Os suyos treballos s'han centrau en Balears, especialment en fútbol y ciclismo. Ha colaborau en a prensa balear escribindo sobre ditos temas y tamién d'atros como historia, musica clasica u actualidat.

Tamién ha fecho incursions en a prensa d'Aragón (*[[El Periódico de Aragón]]*, *[[Diario de Teruel]]*) y ha abordau temas de historia y cultura relacionaus con Fuents Claras (Teruel), municipio con o qual tien vinclos familiars.

## Obras
* 2013: *Els origens de l'Atlètic Balears (1920-1942). Dels inicis a la fusió.* 
* 2017: *100 anys del Club Deportiu Consell. 1918-2018.* (en colaboración con Miguel Vidal Perelló) 
* 2018: *El velòdrom de Tirador. Una història de l'esport a Mallorca.* 
* 2019: *Campeonatos Regionales de Baleares. Orígenes y desarrollo (1900-1940).* 
* 2020: *L'Atlètic Balears (1920-1942): Els primers anys d'una entitat centenària.* 
* 2021: *El Canòdrom Balear. Una historia del llebrer a Palma.* 
* 2022: *El mundo sonoro del siglo XX. 101 obras clásicas para un siglo.* 

## Referencias

## Vinclos externos
*  Entrevista en o diario *[[El Mundo]]*.
*  Entrevista en o diario *[[Última Hora]]*.
*  Entrevista en o diario *[[ARA Balears]]*.
Castiello de Codo

O **castiello de Codo** yera un castiello construyiu en o sieglo XIV que se trobaba en Codo (Campo de Belchit, Aragón).. Estió destruyiu entre la batalla de Belchit, en 1937, mientres a Guerra Civil Espanyola.

## Referencias
Castiello de Fuent de Todos

O **castiello de Fuent de Todos** (u popularment *Obra d'os moros*) ye un castiello construyiu en o sieglo XIII que se troba en Fuent de Todos (Campo de Belchit, Aragón)..

## Referencias
Castiello de Moyuela

O **castiello de Moyuela** ye un castiello construyiu en o sieglo XII que se troba en Moyuela (Campo de Belchit, Aragón)..

## Referencias
Castiello de Plenas

O **castiello de Plenas** ye un castiello construyiu en o sieglo XIV que se troba en Plenas (Campo de Belchit, Aragón).. Fue destruyiu en 1950 per o Concello de Plenas pa enamplar una plaza cercana.

## Referencias
Castiello de Sinascueva

O **Castiello de Sinascueva** ye un castiello construyiu en o sieglo XII que se troba en Lecinacorba (Campo de Carinyena, Aragón)..

O castiello ye protechiu legalment con a suya declaración como Bien d'Intrés Cultural.

## Referencias
Castiello d'o Santo de Tosos

O **castiello d'o Santo de Tosos** u **castiello d'Alcanyicello** ye un castiello construyiu en o sieglo XII que se troba en Tosos (Campo de Carinyena, Aragón)..

## Referencias
Castiello d'Anento

O **castiello d'Anento** ye un castiello construyiu en o sieglo XIV que se troba en Anento (Campo de Daroca, Aragón)..

## Referencias
Francesc Arnau

**Francesc Arnau Grabalosa** conoixito profesionalment en o mundo d'o fútbol como **Arnau** y naixito de Les Planes d'Hostoles, A Garrocha, Provincia de Chirona, o 9 de chunio de 1983, fue un futbolista catalán, activo profesionalment dende l'anyo 1994 dica 2011, que chugó en os equipos de FC Barcelona B, FC Barcelona y Málaga CF. Fue tamién chugador d'a selección espanyola sub 21 consiguiendo o campionato d'Europa de fútbol sub21 de 1998 y esleyito como millor chugador d'a mesma.

Dimpués d'a suya retirada como futbolista fue entrenador de categorias inferiors d'o suyo zaguer club, o Málaga CF, en aviento de 2015 se converte en el nuevo esportivo d'o mesmo club dica l'anyo 2018, un anyo dimpués firma un contrato con o Real Oviedo, para ser tamién director esportivo. O 21 de mayo de 2021, a traviés d'os meyos oficials d'o Real Oviedo, se confirmó a suya muerte, a los 46 anyos d'edat.

## Referencias

## Vinclos externos
* Ficha en BDFutbol.
Penyas chesosas d'Ebro

Las **penyas chesosas d'Ebro** son penyas de muita pendient que se troban en la marguin ezquierda de la ribera d'Ebro dende Remolinos dica Osera d'Ebro.

La ribera d'Ebro presenta uns cabos muito asimetricos especialment entre Fuents d'Ebro y Osera, entrando en contacto con afloramientos de cheso masivo de gran pendient en la suya marguin ezquierda. Estos afloramientos de chesos plegan a la verticalidat en puestos como Alfacharín sobre importants vías de comunicación (AP-2 y A-2).

La loma d'Utevo con 396 m d'altaria ye en lo cabalto de las penyas chesosas d'Ebro en lo termin municipan d'Utevo. Los castiellos de Miranda y Alfacharín y beluna de las construccions de Lo Castellar tamién son en lo cabalto de las penyas chesosas d'Ebro.

En las penyas chesosas d'Ebro la Formación Zaragoza de cheso y halititas descansa sobre la Formación Sarinyena d'archilitas royencas. L'altaria ye de bels 100 m (80 – 140 m) y la largaria de bels 65&nbsp;km, con una morfolochía rectilinia y una orientación NW-SE que sigue la fracturación tectonica rechional. Existe la hipotesi que entre La Pobla d'Alfindén y Osera d'Ebro bi ha una falla relacionada con lo despenyadero.

En los zaguers milenios las penyas d'Ebro han estau erosionadas dende lo cabaixo por la migración de lo cauz d'Ebro enta lo nord-este. L'augua de los meandros d'Ebro esgarrapa la base de las penyas, a on que ni las archilitas royas ni los chesos presentan guaire resistencia. Cuan los socavons basal son prou gran se producen diferents movimientos de ladera como eslices rotacionals y esbalzadas que tienen como efecto lo retacule de las penyas.

## Toponimia

En lo parache de lo galacho de Chuslivol bi ha uns estratos d'alabastro sobre Ebro que son calificaus de penyas cerca de lo castiello de Miranda:

Lo derivau *penyuela* con sufixo *[[sufixo -uelo|-uela]]* se documenta en textos medievals como por eixemplo l'arbitrache sobre l'abrevador de La Matiella de Fuents d'Ebro (1341):

En Osera d'Ebro las zagueras penyas chesosas, a l'ueste de la varella de la Molinera, a lo norte de l'autovía A-2 y chunto a la vía de l'AVE reciben la denominación de *Las Canteras*, y a piet d'ellas se troba la urbanización homonima.

## Referencias

## Bibliografía
* PELLICER CORCELLANO, Francisco, ECHEVARRÍA ARNEDO, María Teresa: *Formas de relieve del centro de la depresión del Ebro*. Institución Fernando el Católico. 1989.
Escamallo

Un **escamallo** ye un cansancio gran que se fa por treballar fisicament de firme u por arribar ta bel puesto caminando u correndo sin parar pa escansar-se, lo que dimpuesas deixa estransillau (escamallau) u chafegando buens ratos a qui l'ha feito. En un sentiu mas amplo, o escamallo puede estar tamién l'agotamiento fisico d'una fayena dura.
:«*No se troban mica cansaus de l'escamallo de toz estes diyas*»

L'acción de someter a un escamallo ye «escamallar»:
:«*No le metas tanta carga a la burra que la escamallarás*».

A persona que ye cansada, mas que mas si ye de caminar, se diz que ye «escamallada» u «escamallau»:
*«*Vienen escamallaus*».

## Notas


## Referencias

## Se veiga tamién
* Chafego.
* Fatiga.
* Fiebre.
* Andaderas.
Cadolla

:*Iste articlo tacta sobre as cadollas naturals. Pa o lugar de [[Pallars]], se veiga [[Cadolla (Senterada)]].*

Una **cadolla** u **cadollo** ye un forato en una lastra u roca pelada a on que l'augua d'as plevidas queda entibada, de manera natural u feita por a mano de l'hombre.

## Se veiga tamién

* Tollo.
* Basón.
* Badina.
* Olla.
* Laco (erosión alveolar).

## Referencias
Rebasto

O **rebasto** ye la segunda siega que se puede fer con l'alfalz en l'anyada, de regular en agüerro; o segundo dalle (o «redallo») una vez que s'ha dallau a hierba de primavera-verano. L'acción de segar a rebasto se diz «redallar», con que o rebasto «se redalla» pa plegar-lo.

Se produce con os tronchos de rebrote que fa la planta por debaixo d'os tanos an s'ha dallau antes. A hierba que se quita asinas ye menos fina, mas basta, porque puede lievar mezclaus os lastons secos d'a primer alfalz.

O rebasto medra seguntes si pleve en o verano u no, con que en os anyos de sequera la cullita de rebasto ye menos. A plega de rebasto pende a-saber-lo con as precipitacions estivals.

En a val de Chistau le dicen «rebaster» u «rebastero» a o ganau que se queda en o lugar en hibierno, paixentando-se en a demba de campos d'alfalz arredol d'a población entre la estación fría.

## Se veiga tamién

* Pastura.
* Pastura (mezcla).
* Paca.
* Borguil.
* Pallero.

## Referencias